TAURAGĖS APYLINKĖS TEISMO

KANCLERIS

ĮSAKYMAS

DĖL TAURAGĖS APYLINKĖS TEISMO ASMENŲ APTARNAVIMO, JŲ PRAŠYMŲ IR SKUNDŲ NAGRINĖJIMO TAURAGĖS APYLINKĖS TEISME TAISYKLIŲ 22 punkto pakeitimo bei 221 ir 222 punktais papildymo

2020 m. sausio 23 d. Nr. Į-16

Tauragė

Vadovaudamasi Lietuvos Respublikos teismų įstatymo 106 straipsnio 3 dalimi, Lietuvos Respublikos viešojo administravimo įstatymu, Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl asmenų prašymo nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklių patvirtinimo“ (aktuali redakcija), atsižvelgdama į 2019 m. birželio 28 d. Lietuvos Respublikos Prezidento dekretą Nr. 1K-1685:

1.	P a k e i č i u 2018 m. balandžio 27 d. Tauragės apylinkės teismo kanclerės įsakymu Nr. Į-68 patvirtintų Asmenų aptarnavimo, jų prašymų ir skundų nagrinėjimo Tauragės apylinkės teisme taisyklių 22 punktą ir išdėstau jį taip:

„22. Asmenys, kurie pageidauja, kad juos priimtų teismo pirmininkas, turi iš anksto, ne vėliau kaip dieną iki priėmimo, užsiregistruoti telefonu (8 446) 61 719 arba el. paštu taurages.apylinkes@teismas.lt arba atvykę į Tauragės rūmus (I aukštas, 101 kabinetas). Teismo pirmininkas asmenis priima adresu Stoties g. 25A, Tauragė, 304 kabinete, pirmadieniais nuo 14.00 val. iki 16.00 val.“

2.	P a p i l d a u 2018 m. balandžio 27 d. Tauragės apylinkės teismo kanclerės įsakymu Nr. Į-68 patvirtintas Asmenų aptarnavimo, jų prašymų ir skundų nagrinėjimo Tauragės apylinkės teisme taisykles 221 ir 222 punktais ir išdėstau juos taip:

„221. Asmenys, kurie pageidauja, kad juos priimtų teismo pirmininko pavaduotoja, turi iš anksto, ne vėliau kaip dieną iki priėmimo, užsiregistruoti telefonu (8 441) 61 728 arba el. paštu silutes.rumai@teismas.lt arba atvykę į Šilutės rūmus (I aukštas, 1 kabinetas). Teismo pirmininko pavaduotoja asmenis priima adresu M. Jankaus g. 4, Šilutė, 5 kabinete, pirmadieniais nuo 10.00 val. iki 12.00 val.

222. Esant galimybei teismo pirmininkas, jo pavaduotoja, asmenis priima ir ne priėmimo laiku. Teismo pirmininko, jo pavaduotojos, atsakymų į interesantų klausimus ribas nustato Lietuvos Respublikos teismų įstatymas ir Teisėjų etikos kodeksas. Atsiradus nenumatytoms aplinkybėms ir pasikeitus suderintam priėmimo laikui, atsakingas teismo rūmų darbuotojas apie tai informuoja asmenį, jei asmuo buvo nurodęs savo kontaktinius duomenis.“

3.	P a v e d u:

3.1.	Teismo administracijos sekretorei su Taisyklių pakeitimu ir papildymais supažindinti teismo darbuotojus;

3.2.	Informacinių technologijų sistemų administratoriui Gediminui Narmontui Taisyklių pakeitimą ir papildymą paskelbti Tauragės apylinkės teismo interneto svetainėje, įregistruoti Teisės aktų registre (TAR) ir atnaujinti informaciją teismo interneto svetainėje.

4. N u s t a t a u , kad šis įsakymas įsigalioja nuo 2020 m. vasario 1 d.

Teismo kanclerė	Aistė Jurkšaitienė